OpenLLM-France/wikimedia huggingface dataset:
# Faux (Ardenak)

Faux Frantziako udalerri bat da Ardenak departamenduan dagoena, Ekialde Handia eskualdean. 2013an 56 biztanle zituen.

## Demografia
### Biztanleria

2007an Faux udalerrian erroldatutako biztanleak 55 ziren. Familiak 25 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren, 5 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

23 2007an zeuden etxebizitza guztiak familien etxebizitza nagusiak ziren. Etxebizitza guzti hauek 23etxeak ziren. 23 etxebizitza nagusietatik 18 bere jabearen bizilekua ziren eta 5 alokairuan okupaturik zeuden; 4 etxek hitu gela zituzten, 2 etxek lau zituzten eta 17 etxek bost zituzten. 19 etxek euren parking plaza propioa zuten azpian. 8 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Faux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 4 | 70-74 | 4 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 0 | 45-49 | 0 |
| 8 | 40-44 | 8 |
| 4 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 8 | 15-19 | 4 |
| 8 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 32 ziren, horien artean 29 aktiboak ziren eta 3 inaktiboak ziren. 29 pertsona aktiboetatik 26 lanean zeuden (16 gizon eta 10 emakume) eta 3 langabezian zeuden (2 gizon eta 1 emakume). 3 pertsona inaktiboetatik 2 erretiraturik zeuden eta 1 "bestelako inaktibo" gisa sailkaturik zeuden.

### Ekonomia jarduerak

2000. urtean Faux udalerrian 5 nekazaritza-ustiategi zeuden, 575 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1158314
* Multimedia: Faux (Ardennes) / Q1158314
# Favale di Malvaro

Favale di Malvaro Italiako udalerri bat da. Genovako probintzian kokatuta dago, Liguria eskualdean. 428 biztanle ditu, 17 kilometro koadroko azaleran banatuta.

## Mugakideak

Favale di Malvarok honako udalerri hauekin egiten du muga:
Moconesi Rezzoaglio Lorsica Neirone

## Kanpo estekak

* Datuak: Q267241
* Multimedia: Favale di Malvaro / Q267241
# Favalello

Favalello, (korsikeraz: U Favalellu) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 68 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q549262
* Multimedia: Favalello / Q549262
# Elkarte Tradizionalista

Elkarte Tradizionalista —jatorrizko izena, gaztelaniaz: Comunión Tradicionalista (CT)— Espainiako historia garaikideko aldi desberdinetan sortutako alderdi karlisten izena izan zen, ideologia tradizionalistakoa. Lehendabizikoz, 1869an sortu zen indar politiko gisa. Izen bereko eta antzeko izaeradun alderdi horiek karlismoaren hauteskundeetako marka izatea zuten ezaugarri.
1931ko ekainaren 28ko hauteskundeetan Hego Euskal Herriko tradizionalistak, eskuindar foruzale eta jeltzaleekin batera Koalizio katoliko-foruzalean aurkeztu ziren, eta gero Euskal Gutxiengoa izeneko parlamentu-taldea eratu zuten. 1932ko urtarrilean sortu zen azkeneko aldiz, Espainiako Alderdi Katoliko Nazionalak (integrista) eta Alderdi Katoliko Tradizionalistak (tradizionalista) bat egin zutenean. Kide gehienak Hego Euskal Herrian izan arren, Aragoin eta Andaluzian ere emaitza onak lortu zituen. Euskal Herrian Antonio Arrue, Ignacio Baleztena, Marcelino Oreja Elosegi eta Julio Urkixo Elkarteko kide izan ziren.
1986an Alderdi Karlistatik alde egindako zenbait kidek Elkarte Tradizionalista Karlista sortu zuten, Elkarte Tradizionalista, Elkarte Katoliko Erregezalea eta Batasun Karlista batuta.

## Erreferentziak

* ↑ «comunión», Elhuyar gaztelania-euskara hiztegia.

## Kanpo-estekak

* Datuak: Q3753746
# Elkarte Tradizionalista Karlista

Elkarte Tradizionalista Karlista (gaztelaniaz: Comunión Tradicionalista Carlista) Espainiako alderdi politiko bat da, 1986an San Lorenzo de El Escorialen (Madril) egindako "Batasun Karlistaren Kongresua" izenekoan eratua. Bertan ideologia tradizionalistako hainbat talde karlistek bat egin zuten, Karlos Hugo Borboi-Parmakoaren Alderdi Karlistaren bilakaera ezkertiarrarekin ados ez zeudelarik.
XIX. mendearen amaieratik karlismoaren alderdi politikoaren izena (Elkarte Tradizionalista) hartu zuen.
Batasun Tradizionalista Karlistan hiru alderdi politikok parte hartu zuten: 1977an sortutako Comunión Católico Monárquicak, Francisco Elías de Tejadaren "Centro de Estudios General Zumalacárregui"ri lotua; Unión Carlista karloktavistak; eta 1975an sortutako Comunión Tradicionalistak.
# Erlijio-ordena

Erlijio-ordena helburu erlijioso baten bila komunitatean bizi diren erakunde edo komunitateak dira. Erlijio askok dituzte komunitateak: tibetar budismoan sanghen komunitateak daude; sufismoan tariqak dituzte; eta kristau monjek komunitatetan ere bizi dira.

## Erreferentziak

* ↑ Lings, M.. (1981). ¿Qué es el sufismo?. Madril: Taurus.

## Kanpo estekak

* Datuak: Q2061186
* Multimedia: Religious orders / Q2061186
# Erlijio-zuzenbide

Erlijio-zuzenbidea edo zuzenbide erlijiosoa, zuzenbidearen zientzia modernoaren arabera, eliza edo konfesio erlijiosoek beren buruentzat ezartzen duten ordenamendu juridikoa da, eta errealitate sozialak diren heinean, berezko zuzenbide bat behar dute (ubi societas ibi ius aforismoari jarraituz). Erlijio-zuzenbidea ez da eliza-zuzenbidearekin nahastu behar.
Erlijio-zuzenbideak kode etiko eta moralak ditu, erlijio-tradizioek irakatsitakoak. Besteak beste, erlijio edo konfesio ordenamenduak dira zuzenbide judua (halakha), zuzenbide kanonikoa eta zuzenbide islamiarra (fiqh; xaria).

## Kanpo estekak

* Datuak: Q670732
* Multimedia: Religious law / Q670732
# Erlijio eza

Erlijio eza ala erlijio gabezia, erlijio antolatu baten jarraitzailea edo sinislea ez izatean datza. Izendapen honen barnean pentsakera ezberdinak daude: ateismoa, agnostizismoa, deismoa, erlijio eszeptizismoa eta librepentsamendua. Halere, erlijio ezak ez du esan nahi derrigorrean Jainko baten edo gehiagotan ez sinistea, izendapen honen barnean erlijio antolatu baten barnean egon ez edo jarraitzaileak ez izan arren, humanismo sekularra eta laizismoa ere barne sartzen baitira.

## Kanpo estekak

* Datuak: Q58721
* Multimedia: Irreligion / Q58721
# Erlijio konparatu

Erlijio konparatua munduko erlijio ezberdinen gai eta ideia komunen interpretazio-desberdintasunak aztertzen dituen ikasketa erlijiosoen eremua da. Mitologia konparatuarekin batera, erlijio konparatua mitoaren eta espiritualtasunaren azterketan oinarritzen da nagusiki; bere funtsezko gaiak metafora erlijiosoetatik eratortzen ditu, eta haien arteko lotura kultural zuzena marrazten du hainbat modutan. Errituen eta erlijioen beste alderdi batzuen arteko alderaketak ere egiten ditu.
Erlijio konparatuak aztertzeak 1960ko hamarkadatik aurrera zientzia erlijiosoak diziplina zientifiko gisa sortzen lagundu du, nahiz eta historian diskurtso konfesionalen aztarnak aurkitu. Bibliako eta Korango testuek beren doktrinak beste erlijio batzuetakoekin alderatu ohi dituzte, eta maiz kategoria bereko izenak ematen dituzte: Hebrear Bibliako goyim (atzerritarrak), Septuagintako jentilak (edo paganoak edo nazioak) eta Jainkoaren beldur (PHobeô THeos) eta Korango Liburuko jendea (arabieraz: أهل الكتاب‎, Ahl al- Kitâb). Mundu akademiko kristauan, teologia-fakultateek eta mintegiek erlijioen arteko konparazioa garatu dute ikuspegi apologetiko batetik, misiolarien zerbitzurako eta islamarekiko konfrontazio erlijiosorako.

## Kanpo estekak

* Datuak: Q1075827
* Multimedia: Comparative religion / Q1075827
# Erlijio-gerra

Erlijio-gerra edo gerra santua (latinez: bellum sacrum) sorburu erlijiosoak dituen gatazka armatua da. Historiografia modernoan, eztabaida zabalak izan dira gerra baten kausa nagusiak erlijioso, ekonomiko edo etnikoak zehazteko. Encyclopedia of Wars arabera, ikertutako 1.763 gerretatik, 123 (%6.98a) erlijioa zuten zergati nagusia.
Zenbait adituk "erlijio gerrak" deritzona "mendebaldeko dikotomia" dela argudiatu dute, eta azken mendeetako asmakizun moderno bat dela diote, "Erlijioso" gisa sailkatzen diren gerra guztiek "arrazoi sekularrak" dituztela argudiatuz (ekonomikoak zein politikoak).

## Erreferentziak

* ↑ Axelrod, Alan & Phillips, Charles. (2004ko azaroa). Encyclopedia of Wars. Facts on File ISBN 978-0-8160-2851-1..
* ↑ Cavanaugh, William T.. (2009). The myth of religious violence : secular ideology and the roots of modern conflict. Oxford University Press ISBN 978-0-19-538504-5. PMC 291193664. (Noiz kontsultatua: 2021-12-21).
* ↑ Morreall, John. (2014). 50 great myths about religions. ISBN 978-0-470-67351-5. PMC 861670934. (Noiz kontsultatua: 2021-12-21).
* ↑ Russell, Jeffrey Burton. (2012). Exposing myths about Christianity : a guide to answering 145 viral lies and legends. IVP Books ISBN 978-0-8308-3466-2. PMC 759909781. (Noiz kontsultatua: 2021-12-21).

## Kanpo estekak

* Datuak: Q1827102
* Multimedia: Religion-based wars / Q1827102
# Erlijio amerindiarrak

Erlijio amerindiarrak, Amerikako herri indigenen edo amerindiarren praktika erlijioso zein espiritual edota sinesmen multzoa dira. Erlijio tradizional hauen sinesmen eta ezagutzak ahozko historia, istorio, alegoria edo printzipio moduan transmititzen dira.
Kontinentean eta denboran zehar praktika ezberdina garatu ziren, teologia edo sinesmen monoteistak, politeistak, henoteistak, animistak, xamanistak edo sinkretikoak garatuz. Eta praktikak, sinesmenak haina dibertsoak dira; talde txiki edo tribuen taldekapenetik, hiri handien ospakizunetara zabalduz, landare ezberdinak erabiliz kontzientzia alteratzeko edo dantza zein erritual jakinak plazaratuz. Praktika hauetako batzuk egun arte iraun dute, nahiz eta kasu askotan europar kolonialismoaren ondorioz desagerrarazi edo gutxietsi diren.

## Erreferentziak

* ↑ (Ingelesez) Singh, Manvir. (2018). «The cultural evolution of shamanism» Behavioral and Brain Sciences 41: e66. doi:10.1017/S0140525X17001893. ISSN 0140-525X. (Noiz kontsultatua: 2022-04-10).
* ↑ (Ingelesez) Hultkrantz, Åke. (1979). The Religions of the American Indians. University of California Press ISBN 978-0-520-04239-1. (Noiz kontsultatua: 2022-04-10).

## Kanpo estekak

* Datuak: Q65210091
# Erlijioa Espainian

Erlijioa Espainian (2023)  Katolizismoa (56%) Agnostizismoa eta sinesgabetasuna (24.9%) Ateismoa (14.9%) Beste erlijioak (2.7%) Erantzunik gabe (1.5%)
Katolizismoa Espainiako erlijiorik hedatuena da alde handiz. CISek egindako ikerketa baten arabera, 2023an espainiarren %56ak bere burua katolikotzat zuen (%18,5 katoliko praktikantea eta %37,5 ez praktikantea), %2,7ak beste erlijiokotzat (nagusiak islama, protestantismoa eta budismoa izanda) eta %39,8ak sinesgabe, ateo edo agnostikotzat. Edonola ere, espainiar gehienak ez dira praktikatzaileak. Ikerketa beraren arabera, bere burua erlijiosotzat dutenen artean %50,2a ez da inoiz edo ia inoiz mezara joaten, %21,3a urtean zenbait alditan, %9a hilabetean zenbait alditan, %13,7a igandero eta jaiegunetan eta %4,8 astean hainbat alditan.
Espainiar gehiengoa katolikoa bada ere, gehienek eta, batez ere, gazteenek ez dute Elizaren doktrina aintzat hartzen, adibidez ezkondu aurreko harremanak, sexu-joera edo kontrazepzio gaietan. Era berean, parrokoen kopurua gutxitu egin da: 1975ean 24.300 eta 2005ean 19.307 ziren.

## Euskadi eta Nafarroan

2019ko datuen arabera, Euskadiko biztanleriaren %16,9a katoliko praktikantea da, %37,8a katoliko ez praktikantea, %10,8a agnostikoa, %12,8a sinesgabea, %18,9a ateoa eta %2,7a beste erlijio batekoa.
Urte bereko datuen arabera, Nafarroako biztanleriaren %28,2a katoliko praktikantea da, beste %28,2 katoliko ez praktikantea, %10,3a agnostikoa, %20,5a sinesgabea, %7,7a ateoa eta %2,6a beste erlijio batekoa. %2,6ak ez zuen erantzunik eman.

## Erreferentziak

* 1 2 3 Centro de Investigaciones Sociológicas. (2023ko otsaila). Barómetro de febrero de 2023. , 19 or..
* ↑ Tarvainen, Sinikka. (2004-09-26). Reforms anger Spanish church. Dawn International.
* ↑ «Zapatero accused of rejecting religion» Worldwide Religious News 2004-10-15.
* ↑ Estadísticas de la Iglesia en España, 2005. .
* 1 2 (Gaztelaniaz) Bastante, Jesús. (2019-08-01). «España deja de ser católica: ya hay más ateos y no creyentes que católicos practicantes» elDiario.es (Noiz kontsultatua: 2023-01-12).

## Kanpo estekak

* Datuak: Q629125
* Multimedia: Religion in Spain / Q629125
# Erlijioa Frantzian

Erlijioa Frantzian (2011 - Ifop)  Katolizismoa (61%) Protestantismoa (4%) Islama (7%) Beste erlijioak (2%) Judaismoa (1%) Erlijiogabetasuna (25%)
1789ko Gizonaren eta Herritarraren Eskubideen Adierazpenak kultuzko askatasuna bermatzen du Frantzian. Errepublikaren oinarrizko printzipioetako bat laikotasun (frantsesez: laïcité) da, 1880ko hamarkadako Ferryren legeek eta 1905eko Estatu eta Elizaren arteko banaketari buruzko frantziar legeak bermatzen dutena. Frantziarren erlijio nagusia katolizismoa baden ere, Frantziako Erresumaren garaian eta XIX. mendeko zenbait alditan (Berrezarkuntza, Uztaileko Monarkia eta Frantziako Bigarren Inperioa) ez bezala, egun ez da estatu-erlijioa.
Egungo frantziarren erlijiorik hedatuenak, besteak beste, katolizismoa, islama, judaismoa, protestantismoaren zenbait adarrak, hinduismoa, errusiar ortodoxia, armeniar kristautasuna eta sikhismoa dira, hau da, egungo Frantzia herrialde multikonfesionala da. Milioika frantziar sarritan erlijio zerbitzuetara joan arren, ez da aintzinean bezala. 2010eko Eurobarometroaren arabera, frantziarren %27ak Jainkoengan sinesten du, %33ak izpiritu edo indar batengan sinesten du eta %40ak ez du Jainkoengan edota izpiritu batengan sinesten, munduko herrialderik ateoenetariko bat izanda.

## Erreferentziak

* ↑ http://www.ifop.com/media/poll/1479-1-study_file.pdf
* ↑ Knox, Noelle. (2005-08-10). «Religion takes a back seat in Western Europe» USA Today.
* ↑ Via Integra. France – church attendance. in: Church attendance stats..
* ↑ Eurobarometer on Biotechnology. , 381 or..

## Kanpo estekak

* Datuak: Q2664394
* Multimedia: Religion in France / Q2664394
# Erlijioa Erresuma Batuan

Erlijioa Erresuma Batuan (2011ko errolda)  Kristautasuna (59.5%) Erlijiogabetasuna (25.7%) Ez dute erantzun (7.2%) Islam (4.4%) Hinduismo (1.3%) Judaismo (0.4%) Beste erlijioak (1.5%)
1.400 urte baino gehiagoz, Erresuma Batuko erlijio nagusia kristautasuna izan da. 2011ko erroldaren arabera, kristautasuna gehiengoaren erlijioa da, hurrenez hurren, islam, hinduismo, sikhismo, judaismo eta budismoaren aurrean. Kristauen artean, anglikanoak nagusiak dira, katolikoak bigarrenak izanik. Gainera, britainiar askok bere burua ateo edo agnostiko izanda, Erresuma Batuko gizartea multikonfesionala dela edo sekularizatuta dagoela esan dezakegu.
1707 baino lehen egungo Erresuma Batua sortu zuten herrialdeak independenteak zirenez gero, herrialdeko erlijio talde nagusiek ez dute egitura bateraturik. Era berean, Ipar Irlanda 1921ean agertu zenez, bertoko erlijio-taldeak irlandar egitura bateratuapean daude.
Berez erlijio ofiziala izan ez arren, Ingalaterrako Eliza Ingalaterrako estatu-eliza da. Erresuma Batuko monarka Elizaren gobernadore nagusia da eta, beraz, tronua izateko protestante izan behar da.

## Erreferentziak

* ↑ Philby, Charlotte. (2012-12-12). «Less religious and more ethnically diverse: Census reveals a picture of Britain today» The Independent (Londres).

## Kanpo estekak

* Datuak: Q892159
* Multimedia: Religion in the United Kingdom / Q892159
# Fiddler on the Roof (filma)

Fiddler on the Roof (euskaraz Biolinjolea Teilatuan) 1971ko Norman Jewison kanadar zinema zuzendariaren musikal film bat da. 1964ko Broadwayko Fiddler on the Roof musikalean oinarritua dago, hau era berean, Sholem Aleichem idazlearen Tevye esne-saltzailea pertsonaiaren kontakizunetan oinarrituta zegoelarik. Bertan, Chaim Topol, Norma Crane, Leonard Frey, Molly Picon eta Paul Mann aktoreek antzeztu zuten.
Filmak hiru Oscar Sari irabazi zituen: Jatorrizko soinu banda onenaren Oscar Saria, Argazkigintza onenaren Oscar Saria eta Soinu onenaren Oscar Saria. Hiru Urrezko Globo ere irabazi zituen.
Film honetako If I Were a Rich Man ("Aberatsa Banintzateke") abestia mundu osoan oso ezaguna egin zen.

## Argumentua

Oharra: Atal honek istorio osoa edo amaiera argitzen du.
1905. urtea Ukraina. Tevy esne-saltzailea (Chaim Topol) juduak eta ortodoxoak elkarrekin bizi diren Anatevka herrixkan bizi da. Tevy pozik bizi da, emaztea eta bost alaba ezkongairekin batera. Arratsalde batez, esne banaketan dabilela Perchick gaztea ezagutuko du (Paul Michael Glaser), ideia iraultzaileak dituen Kiev hiriko ikaslea. Biak adiskide egin eta Tevyk bere alabetako bati heziketa ematearen truk etxean ostatu eta jana eskeiniko dizkio. Aldi beran, Lazar Wolf (Paul Mann), harakin zakarra alargundu berri da eta Teyveri alaba zaharrena bere emaztegai izan dadin eskatuko dio.

## Aktoreak

| Aktorea | Pertsonaia |
| Chaim Topol | Tevye |
| Norma Crane | Golde |
| Leonard Frey | Motel Kamzoil |
| Molly Picon | Yente |
| Paul Mann | Lazar Wolf |
| Rosalind Harris | Tzeitel |
| Michele Marsh | Hodel |
| Neva Small | Chava |
| Paul Michael Glaser | Perchik |
| Ray Lovelock | Fyedka |
| Elaine Edwards | Shprintze |
| Candy Bonstein | Bielke |
| Shimen Ruskin | Mordcha |
| Zvee Scooler | Errabinoa |
| Louis Zorich | Constable |
| Dave Peralta | Sasha |

## Kanpo estekak

* Fiddler on the Roof filmaren IMDBko fitxa irakurgai (Ingelesez)
* Datuak: Q934036
# Fidel Dávila

Fidel Dávila y Arrondo Gil y Arija (Bartzelona, 1878ko apirilaren 24a – Madril, 1962ko martxoaren 22a) espainiar militarra izan zen. Hispano-Estatu Batuetako Gerran eta Rifeko Gerran borrokatu zuen. Gerra Zibila eragin zuen 1936ko uztaileko Espainiako estatu-kolpean parte hartu zuen. Mola jenerala hil ondoren, Iparraldeko Armadaren komandante buru izendatu zuten, eta haren agindupean, zenbait ekintza nabarmenetan parte hartu zuen, hala nola Bilbo hartzea, Aragoiko ofentsiba, Ebroko gudua edo Kataluniako ofentsiba.
Defentsa Batzorde Nazionaleko kide izan zen, eta, ondoren, Estatuko Batzorde Teknikoko presidente (matxinatutako eremuan administrazio publikoaren jatorria) eta, Franco jeneralaren lehen gobernuetan, Armadako ministro.

## Erreferentziak

* ↑ Hugh Thomas (1976), La Guerra Civil Española, 744. orr.

## Kanpo estekak

* Datuak: Q959783
* Multimedia: Fidel Dávila Arrondo / Q959783
# Fidel Fuidio

Fidel Fuidio Rodríguez (Ekora, 1880ko apirilaren 24a - Carrión de Calatrava, 1936ko urriaren 17a) arabar erlijioso marianista eta arkeologoa izan zen. Hugo Obermaierren ikaslea, Madril inguruan eta Ciudad Realgo Las Higueruelas aztarnategian lan egin zuen. Espainiako Gerra Zibila piztean Ciudad Realen zegoen, eta errepublikanoek Carlos Erañarekin batera erail zutenez, 1995ean Joan Paulo II.ak dohatsu izendatu zuen.

## Kanpo estekak

* Datuak: Q5861578
# Fiddletown (Kalifornia)

Fiddletown Ameriketako Estatu Batuetako erroldak esleitutako leku bat da. Amador konderrian kokatuta dago, Kalifornia estatuan. 279 biztanle ditu, 12,006554 kilometro koadroko azaleran banatuta.

## Ikus, gainera

* Amador konderria

## Kanpo estekak

* Datuak: Q3476022
* Multimedia: Fiddletown, California / Q3476022
# Fideikomiso

Zuzenbidean, fideikomisoa ondasun edo bestelako jabetza bat pertsona fisiko edo juridiko baten esku jartzen den xedapena da, pertsona horrek, fiduziario izenekoak, ondasun horiek gorde eta kudea ditzan hirugarren pertsona onuradun baten alde. Fideikomisoa ohikoa da testamentuetan, pertsona adingabeei ondasunak esleitu eta horiek pertsona heldu baten bitartez uzten zaizkienean, adingabeak adin-nagusitasuna izan arte. Nazioarteko zuzenbidean ere erabili da, estaturik gabeko lurralde bat Nazio Batuek beste estatu bati administratzeko xedatu denean.

## Kanpo estekak

* Datuak: Q854022
# Fiddown

Fiddown (irlanderaz: Fiodh Dúin) Irlandako udalerri bat da, Kilkenny konderrian dagoena. 2013ko erroldaren arabera 366 biztanle zituen.

## Kanpo estekak

* Datuak: Q4483474
# Euritania

Euritania (grezieraz: Ευρυτανία evritaˈni.a ahoskatua; latinez: Eurytania) Greziako unitate erregionala da, Erdialdeko Grezian dagoena. Karpenisi hiriaren inguruan dago.
Euritania honako udalerritan banaturik dago:
| Udalerri berria | Antzinako udalerria | Udalerriburua |
| Agrafa | Agrafa | Kerasochori |
| Agrafa | Aperantia | Kerasochori |
| Agrafa | Aspropotamos | Kerasochori |
| Agrafa | Viniani | Kerasochori |
| Agrafa | Fragkista | Kerasochori |
| Karpenisi | Karpenisi | Karpenisi |
| Karpenisi | Domnista | Karpenisi |
| Karpenisi | Fourna | Karpenisi |
| Karpenisi | Ktimenia | Karpenisi |
| Karpenisi | Potamia | Karpenisi |
| Karpenisi | Prousos | Karpenisi |

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q201945
* Multimedia: Evrytania / Q201945
# Eurite

Eurite, greziar mitologiako bi pertsonairen izena da:
* Hipodamoren alaba bat, Akeloo ozeanidaren semearena. Kalidongo errege zen Portaonekin ezkondu zen, honekin, seme-alaba ugari izan zituelarik. Euren seme-alaben artean, nabarmenenak, Eneo, Agrio, Alkatoo, Melas, Leukoteo, Esterope eta Eneas Kalidongoa izan ziren.
* Ninfa bat, Poseidon itsas jainkoaren maitalea, honekin Halirrotio izan zuelarik, Ares jainkoak hil zuena Altzipe bortxatzen saiatzen ari zenean.

## Kanpo estekak

* Datuak: Q25714723
# EuroAirport Basilea–Mulhouse–Friburgo

EuroAirport Basilea–Mulhouse–Friburgo edo Basilea-Mulhouse eta Friburgoko aireportua (alemanez: Flughafen Basel-Mülhausen-Freiburg; frantsesez: Aéroport Bâle-Mulhouse-Fribourg), Suitzako Basilea, Frantziako Mulhouse eta Alemaniako Friburgoko hiriak eta inguruko eskualde osoa zerbitzatzen duen aireportua da. Aireportua hiru herrialdeek kudeatzen dute.
2015. urtean 7.061.059 pertsonek erabili zuten.
Aireportua darabilen airelinearik garrantzitsuena EasyJet da.

## Argazkiak

* Aireportuaren kokapen mapa.

## Erreferentziak

* ↑ (Ingelesez) (pdf) German Airport Statistics. (Noiz kontsultatua: 2013-05-29).

## Kanpo estekak

* (Ingelesez) (Frantsesez) (Alemanez) Aireportuaren webgunea.
* Datuak: Q156971
* Multimedia: Bâle-Mulhouse Airport / Q156971